ANDREW WOMMACK EVANKELIUMIN ÄÄRELLÄ
TALOUDENHOITO. OSA 9/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
―Tervetuloa evankeliumin äärelle.
Jatkan edelleen opetussarjaani hyvästä taloudenhoidosta.
Olen puhunut asioista, jotka ovat täysin totta ja suoraan Raamatusta, -
mutta niistä ei puhuta kovin paljon.
En ole koskaan kuullut kenenkään muun opettavan näin.
Viimeksi olen puhunut Jeesuksen sanoista jakeessa Luuk. 16:10: -
"Joka vähimmässä on uskollinen, on paljossakin uskollinen, -
ja joka vähimmässä on väärä, on paljossakin väärä."
Jeesus puhuu tässä rahasta.
Jumalaan luottaminen raha-asioissa on vähäisintä mahdollista luottamusta.
On paljon tärkeämpää luottaa Jumalaan, mitä tulee pelastukseen, -
mutta nykyisin tämä on käännetty ylösalaisin. Moni sanoo luottavansa, -
että pääsee kuoltuaan Jumalan luo taivaaseen.
He luottavat Jumalaan isoissa asioissa, mutteivät raha-asioissa.
Iankaikkisuus on rahaa tärkeämpi.
He ovat hakoteillä. Jos ei pysty vähään, ei pysty suuriinkaan asioihin.
Sitten luin Markuksen luvusta 10 kertomuksen rikkaasta miehestä, -
joka kutsui Jeesusta hyväksi opettajaksi. Jeesus käski miehen -
lakata kutsumasta Häntä hyväksi, koska tämä ei ollut valmis -
korottamaan Jeesusta Jumalaksi. Jeesus käski miehen myydä kaiken, -
ja mies lähti pois surullisena, koska luotti rikkauteensa.
Jakeen Kol. 3:5 mukaan ahneus on epäjumalanpalvelusta.
Se ei välttämättä tarkoita, että rakennamme alttarin, -
jolla palvomme dollareita tai euroja.
Jos luotamme enemmän rahoihimme kuin Jumalaan, -
emme todella palvo Jumalaa. Tämän on kovaa puhetta, -
mutta Raamattu sanoo juuri näin. Luen tästä lisää. Jeesus sanoi: -
"Kuinka vaikea onkaan niiden, joilla on tavaraa, -
päästä Jumalan valtakuntaan!" Opetuslapset hämmästyivät tästä, -
mutta Jeesus vastasi: "Lapset, kuinka vaikea onkaan niiden, -
jotka luottavat tavaraansa, päästä Jumalan valtakuntaan!"
Tärkeintä ei ole raha, vaan luottamus.
Jos joku sanoo: "En voi antaa, sillä tarvitsen näitä rahoja", -
hän sanoo oikeastaan luottavansa rahaan enemmän kuin Jumalaan, -
joka lupaa antaa meille takaisin.
Hän tukeutuu rahoihinsa ja luottaa niihin enemmän kuin Jumalaan.
En halua tuomita ketään. Sanon vain totuuden, ja totuus vapauttaa sinut.
Kuten olen sanonut, jos et pysty tekemään sitä, mikä on vähäisintä, -
et pysty tekemään suurempaakaan. Jotkut teistä haluavat parantua -
tai kokea iloa ja rauhaa. Haluamme suuria asioita, joita tarvitsemme, -
mutta ellemme pysty tekemään sitä, mikä on vähäisintä -
eli luottamaan Jumalaan ja Hänen Sanansa lupauksiin enemmän -
kuin käsissämme olevaan rahaan, emme pääse tärkeämpiin asioihin.
En halua arvostella tai loukata. Sanon tämän teidän takianne.
Teidän täytyy alkaa luottaa Jumalaan.
Tapahtuu jotain yliluonnollista, jos luotamme Jumalaan raha-asioissa.
Minulla ei ole sanoja sen kuvaamiseen, mutta olen kokenut sen.
Olen antanut lapsesta asti, mutta kun menin naimisiin -
ja aloitin oman elämäni, meillä oli taloudellisesti todella vaikeaa.
Ihmisten silmin katsottuna olisi ollut hyväksyttävää olla antamatta -
ja sanoa, ettei meillä ollut siihen varaa, mutta Raamattu sanoo toisin.
Ensimmäisenä aviovuotenamme yhteenlasketut tulomme -
veroilmoituksessa olivat kokonaista 1 253 dollaria.
Vuokramme oli 100 dollaria kuussa. Lisäksi tulivat vielä sivukulut.
En ymmärrä, miten selvisimme. Selvisimme hädin tuskin.
Toisena vuotena tulot nousivat noin 2 500 dollariin, -
mutta elimme vuosia köyhyysrajan alapuolella. Se oli kamalaa.
Olen kokenut sen. Useimmat ihmiset olisivat ymmärtäneet hyvin, -
jos emme olisi antaneet, mutta päätin tietoisesti uskoa Jumalan Sanaa.
Ehkä ihmettelet, miksi olimme köyhiä anteliaisuudestamme huolimatta.
Se johtui typerästä ajattelutavastani. Minulla oli kutsu Jumalan työhön.
Tiesin, että minut oli kutsuttu julistamaan evankeliumia.
Niinpä ajattelin, että olisi väärin, jos hankkisin maallisen työn.
Palvelin pienissä raamattupiireissä, joissa kävi joitakin kymmeniä ihmisiä.
Jos palvelee Herraa osa-aikaisesti, voi odottaa saavansa elantonsa -
evankeliumin työstä vain osittain. Selitän tätä tarkemmin myöhemmin.
Sydämeni asenne oli oikea, mutta toimin tyhmästi.
Olin itse syypää ongelmiini. Olen itsepäisempi kuin moni muu, -
ja kesti kauan ennen kuin ymmärsin, että voisin hankkia lisätuloja -
tekemällä maallista työtä. Nykyisin olen kokoaikainen saarnaaja -
ja saan koko elantoni siitä. Jumala on pitänyt minusta huolen.
Minulla oli vaikeaa typeryyteni ja väärän ajattelutapani takia, -
mutta päätin silti antaa.
Päätin aina asettaa Jumalan Sanan omien tarpeideni edelle.
Uskon Jeesuksen sanovan tässä, ettemme voi valita, mitä uskomme.
Emme voi päättää uskoa vain osaa siitä, mitä Jumala sanoo.
Emme voi uskoa vain paranemiseen ja olla uskomatta menestykseen -
tai uskoa pelastukseen ja siihen, että Hän auttaa elämään oikein -
ja voittamaan himojamme, mutta olla uskomatta paranemiseen.
Miten voisimme valikoida, mihin haluamme uskoa?
Keskustelin kerran erään suuren seurakunnan pastorin kanssa.
Hän kysyi minulta, miten tulkitsen Raamattua, -
olenko kalvinisti vai arminiolainen.
Mistä opillisesta näkökulmasta lähestyn Raamattua?
En ymmärtänyt, mitä hän tarkoitti.
Hän selitti, että Raamatussa on asioita, joita on vaikea ymmärtää.
Niinpä täytyy valita jokin näkökulma, kuten kalvinismi tai arminiolaisuus, -
ja tulkita Raamattua sen mukaan.
Suutuin ja sanoin, ettei minulla ollut mitään tällaista näkökulmaa.
Minä vain luen Sanaa ja yritän parhaani mukaan uskoa kaiken siinä.
Myönnän, että opin jatkuvasti uutta ja joudun muuttamaan käsityksiäni, -
mutta yritän antaa Sanan puhua enkä välitä, mitä kukaan muu sanoo.
En yritä saada Raamattua mukautumaan jonkun oppiin.
Luen Sanaa ja annan sen muuttaa sitä, mihin itse uskon.
Kaikki arvoni perustuvat Raamattuun.
Room. 3:4 "Olkoon Jumala totinen, mutta jokainen ihminen valhettelija."
Jumalan Sanan on oltava ylin.
Jumalan Sana on varma, ja jos se sanoo jotain, uskon sen.
Tiedän, että se kuulostaa hullulta, sillä jotkut valikoivat, -
mihin he uskovat ja mihin eivät. Sanon tämän rakkaudessa.
En halua tuomita ketään, mutta teidän pitää pohtia vakavasti, -
oletteko todella syntyneet uudesti vaiko vain uskonnollisia.
En tiedä, miten voitte valita, että uskotte vain osan Raamatusta.
Lapsuuteni seurakunnassa sanottiin, että jos joku löytäisi seurakunnan, -
joka on lähempänä Raamattua kuin he, hänen pitäisi liittyä siihen.
Tein niin. He saarnasivat itsensä nurkkaan. Uskon vain Raamattua -
ja sitä, mitä uskon sen sanovan.
Ja se sanoo, että meidän pitää luottaa Jumalaan, ei rahoihimme.
Sanon tämän rakkaudessa. Jotkut teistä sanovat olevansa -
uudestisyntyneitä, vaikkeivät usko näin. Ehkä olette syntyneet uudesti, -
ette vain ole kuulleet tätä totuutta, koska siitä ei ole saarnattu.
Ehkä teitä on johdettu harhaan.
Nyt kun kuulette tästä, teidän pitää päättää, -
luotatteko todella Jumalaan, jos ette halua maksaa kymmenyksiä?
Ettekö silloin luota rahaan Jumalan lupausten sijaan?
Jos ymmärrätte, mitä sanon, olette kuulleet totuuden.
Teidän on tehtävä päätös. Jos todella uskotte Herraan, -
teidän pitää ottaa uskonaskel ja alkaa antaa ja luottaa Häneen.
Uskon, että juuri tämän takia Jumala käski maksaa kymmenyksiä.
Ei Jumala tarvitse rahojamme. Siitä puhutaan psalmissa 50.
Luen siitä teille, sillä nämä ovat väkeviä jakeita.
Herra sanoo jakeessa Ps. 50:7 -
"Kuule, minun kansani, minä puhun; kuule, Israel, -
minä todistan sinua vastaan. Minä olen Jumala, sinun Jumalasi.
En minä sinun teurasuhreistasi sinua nuhtele, ja sinun polttouhrisi -
ovat aina minun edessäni."
Jumala ei nuhdellut israelilaisia siitä, etteivät he olisi uhranneet.
He uhrasivat Jumalalle jatkuvasti.
"En minä ota härkiä sinun talostasi enkä kauriita sinun tarhoistasi.
Sillä minun ovat kaikki metsän eläimet ja tuhansien vuorten karjat.
Minä tunnen kaikki vuorten linnut, -
ja kaikki, mikä kedolla liikkuu, on minun edessäni. Jos minä isoaisin, -
en minä sitä sinulle sanoisi; sillä minun on maanpiiri ja kaikki, -
mitä siinä on. Minäkö söisin härkien lihaa tai joisin kauristen verta?"
Jumala ei siis nuhdellut Israelia siksi, ettei Israel olisi uhrannut.
Jos Jumalalla olisi nälkä, Hän ei pyytäisi meiltä ruokaa, -
sillä kaikki maailmassa on Hänen. Meidän ei tarvitse ruokkia Häntä.
Hän ei pyytänyt ihmisiltä uhreja siksi, että olisi tarvinnut niitä, -
vaan ihmiset tarvitsivat jatkuvaa muistutusta siitä, -
että synnin palkka on kuolema ja että kaikki ovat tehneet syntiä.
Ihmisten piti muistaa jatkuvasti, että kuolema oli hinta, -
joka piti maksaa heidän synneistään. Herra ei kuitenkaan tappanut meitä, -
vaan tarjosi meille anteeksiantoa Pelastajan kautta.
Ennen Pelastajan tuloa piti uhrata eläimiä ja vuodattaa niiden verta.
Eläimet kuolivat ihmisten sijaan, sillä synti oli tuomittava.
Vanhan liiton uhrit olivat symbolisia ja muistuttivat ihmisiä tästä.
Uhrit olivat ihmisiä varten.
Ei Jumala ollut nälkäinen eikä tarvinnut uhreja.
Tämä näkyy hyvin seuraavassa psalmissa, joka kertoo -
Daavidin synnistä Batseban kanssa. Profeetta osoitti hänelle tuon synnin.
Psalmi on Daavidin reaktio hänen omaan syntiinsä.
Monissa Raamatuissa lukee psalmin 51 alussa: -
Veisuunjohtajalle; Daavidin virsi, kun profeetta Naatan tuli -
hänen luokseen, sen jälkeen kuin hän oli yhtynyt Batsebaan."
Psalmissa 51 Daavid katuu syntiään ja tekee siitä parannusta.
Katso, mitä hän sanoo jakeessa 7.
"Katso, minä olen synnissä syntynyt, ja äitini on minut synnissä siittänyt."
Tämä ei tarkoita, että Daavid olisi syntynyt avioliiton ulkopuolella -
vaan sitä, että me kaikki olemme syntyneet luonnoltamme syntisinä.
Jae 8 "Katso, totuutta sinä tahdot salatuimpaan saakka, -
ja sisimmässäni sinä ilmoitat minulle viisauden.
Puhdista minut isopilla, että minä puhdistuisin, pese minut, -
että minä lunta valkeammaksi tulisin. Anna minun kuulla iloa ja riemua, -
että ihastuisivat ne luut, jotka särkenyt olet.
Peitä kasvosi näkemästä minun syntejäni, -
pyyhi pois kaikki minun pahat tekoni.
Jumala, luo minuun puhdas sydän ja anna minulle uusi, vahva henki.
Älä heitä minua pois kasvojesi edestä, -
äläkä ota minulta pois Pyhää Henkeäsi.
Anna minulle jälleen autuutesi ilo, ja tue minua alttiuden hengellä."
Tätä rukousta lainataan Uudessa Testamentissa. Daavid pyysi, -
ettei Jumala veisi häneltä Henkeä, koska Henki ei asunut hänessä.
Uudessa liitossa meille luvataan, ettei Pyhä Henki koskaan jätä meitä.
Meidän ei pidä rukoilla näin, mutta voimme rukoilla Daavidin asenteella.
Uuden liiton rukoukset ovat erilaisia. Hyppään jakeeseen 18: -
"Sillä ei sinulle kelpaa teurasuhri, sen minä kyllä antaisin; -
polttouhri ei ole sinulle mieleen.
Jumalalle kelpaava uhri on särjetty henki; -
särjettyä ja murtunutta sydäntä et sinä, Jumala, hylkää."
Psalmissa 50, jossa puhutaan uhreista ja uhraamisesta, -
Jumala käskee, että synti on sovitettava uhrilla.
Lisäksi sovituspäivänä tapettiin kauris koko kansan syntien edestä.
Jumala oli itse käskenyt, että ihmisten piti tuoda uhreja.
Synnit piti sovittaa vuodattamalla uhrieläimen verta.
Daavid sanoi tehtyään aviorikoksen ja yritettyään peittää sen murhalla, -
ettei Jumala kaivannut uhreja, vaan katuvan sydämen, -
särjetyn ja murtuneen hengen. Tämä on ihmeellinen ilmoitus.
Jos yhdistämme kaiken tämän, näemme, että Herra käski uhrata, -
mutta Hän ei tarvinnut itse uhria, vaan halusi sydämemme.
Puhuin tästä kertoakseni, ettei Jumala käske meitä antamaan, -
koska olisi itse köyhä. Jumala ei tarvitse rahojamme.
Hän on itse luonut kaiken. Hän voisi elättää kaikki pastorit.
Tarvitsen miljoonia dollareita vuodessa järjestöni pyörittämiseen.
Rakennamme suurta raamattukoulua.
Jumala voisi antaa minulle tarvittavat rahat yliluonnollisesti.
Rahasta ei ole pulaa. Hän voisi halutessaan antaa minulle miljardeja, -
ja voisin elää niiden koroilla, mutta Jumala ei suunnitellut sitä niin.
Hän sääti, että evankeliumin julistajan tulee saada siitä elatuksensa.
Opetuslastenkaan ei pitänyt ottaa mukaansa kukkaroa tai varusteita, -
sillä Jumala pitäisi heistä huolen niiden kautta, joita he palvelisivat.
Jos kylvämme ihmisiin hengellisiä asioita, niitämme heiltä maallisia.
Jumala järjesti asiat näin, koska Hän haluaa, -
että annat rahaa pois ja luotat Häneen raha-asioissa.
Hän voisi antaa minulle rahaa, jolloin minun ei tarvitsisi pyytää sitä.
Se ei kuitenkaan kirkastaisi Häntä. Hän haluaa, että osallistumme tähän.
Hän haluaa, että annamme pois osan siitä, mitä meillä on.
Ihmisten logiikalla se on tyhmää. Jos meillä ei ole tarpeeksi rahaa -
tavoitteemme saavuttamiseen, on älytöntä antaa osa rahoista pois.
Silloin olemme vielä kauempana tavoitteesta. Se on täysin hullua, -
jos emme laske Jumalaa mukaan, mutta jos otamme mukaan Hänet, -
joka sanoi, että jos annamme, saamme takaisin satakertaisesti, -
pääsemme lähemmäs tavoitettamme, jos annamme osan omastamme pois.
Se menee yli ihmisen ymmärryksen, mutta hengellisesti siinä on järkeä.
Siksi Herra käski meidän maksaa kymmenyksiä. Ei Hän tarvitse rahaa.
Hän pyytää meitä tekemään sen luottamuksen osoituksena Häneen.
Se, joka haluaisi antaa, muttei voi, koska tarvitsee joka sentin, -
voi luottaa Jumalaan eniten ja osoittaa suurinta luottamusta.
Jos joku on niin rikas, että ansaitsee kymmeniä miljoonia -
ja maksaa kymmenyksinä miljoonan, hän ei edes huomaa tuota uhria.
Jos taas joku luopuu satasesta, jonka todella tarvitsisi elääkseen, -
hän osoittaa luottavansa Jumalaan.
Kuten tiedätte, kun leski antoi kolehtiin kaksi ropoa, Jeesus sanoi, -
että hän antoi enemmän kuin rikkaat.
Jeesus ei puhunut rahan arvosta, vaan tarkoitti, -
että leski antoi kaikkensa. Hänelle ei jäänyt enää mitään.
Hän luotti Jumalaan koko sydämestään. Tästä tässä on kyse.
Jumala ei tarvinnut uhrieläimiä, vaan sääti uhrit ihmisten takia.
Meidän pitää aina muistaa, että syntimme on sovitettava uhrilla.
Jumala ei tarvitse rahojasikaan, mutta Hän tarvitsee luottamuksesi.
Hän haluaa, että luotat Häneen ja otat Hänet mukaan -
sille elämäsi alueelle, jolla vietät eniten aikaa, eli raha-asioihisi.
Hän ei halua, että elät Hänelle vain sunnuntaisin tai hartaushetkinä, -
niin että omistat muun aikasi itsellesi ja yrität raapia elantosi sieltä, -
mistä itse parhaaksi näet. Jumala haluaa, että luotat Häneen -
myös raha-asioissa. Hän tekee sen mm. tällä yksinkertaisella tavalla, -
sanomalla: "Jos luotat minuun, anna minulle osa siitä, mitä tarvitset."
Mal. 3:10 "Tuokaa täydet kymmenykset varastohuoneeseen, -
että minun huoneessani olisi ravintoa, ja siten koetelkaa minua, -
sanoo Herra Sebaot: totisesti minä avaan teille taivaan akkunat -
ja vuodatan teille siunausta ylenpalttisesti." Tämä on tietääkseni -
ainoa kohta Raamatussa, jossa Herra kehottaa koettelemaan Sanaansa.
Luulen Herran ymmärtävän, miten pelottavaa meistä on -
antaa pois osa rahoista, joilla voisimme tyydyttää tarpeemme.
Hän tiesi sen vaativan uskoa ja sanoi: "Koetelkaa minua.
Kokeilkaa, toimiiko se."
Rohkaisen teitä tekemään saman.
Jos olet kuunnellut minua, toteat varmasti Jumalan sanoneen, -
että meidän pitää luottaa Häneen niin raha-asioissa kuin muutenkin.
"Kuinka vaikea onkaan niiden, jotka luottavat tavaraansa, -
päästä Jumalan valtakuntaan!"
Sinun pitää alkaa luottaa Jumalaan, ei rahoihisi.
Siksi Hän pyysi sinua antamaan osan omastasi pois.
Jos olet kuunnellut minua ja Pyhä Henki todistaa tästä sydämessäsi, -
rohkaisen sinua koettelemaan Herraa ja kokeilemaan, toimiiko tämä.
Voin taata, että Jumala on uskollinen. Voisin kertoa tästä monta todistusta -
niin omasta elämästäni kuin satojen muiden ihmisten elämästä, -
jotka ovat alkaneet antaa. Et voi antaa enemmän kuin Jumala antaa.
Hän siunaa sinua enemmän kuin mitä annoit pois.
Saat sen takaisin satakertaisesti. Takaan sen Raamatun pohjalta.
Jos se, mitä puhun, on totta, toimit tyhmästi, ellet luota Jumalaan.
MUUTTUNEET SYDÄMET
Henkesi muuttui, kun synnyit uudesti. Se luotiin vanhurskaaksi ja pyhäksi.
Jakeen Ef. 1:13 mukaan Pyhä Henki sinetöi sinut.
Pyhä Henki on sulkenut sisäänsä täydellisen, -
uudestisyntyneen henkesi. Jos olet antanut elämäsi Jumalalle -
ja seuraat Häntä, olet menestys, vaikka joutuisit vankilaan -
tai sinusta valehdeltaisiin. Jumala on mieltynyt sinuun ja rakastaa sinua -
enemmän kuin kukaan meistä tietää.
Minulla ei enää ollut mitään syytä -
olla sairas, kärsiä kivuista tai pelätä.
Ajattelin, etten ollut tarpeeksi hyvä. Jumala ei antaisi tekojani anteeksi.
Sitten törmäsin Andrew'n opetukseen Jumalan luonnosta YouTubessa.
Se muutti elämäni.
Haluan vain kiittää Andrew'ta kaikesta siitä, mitä hän opettaa.
Hän on siunaus koko maailmalle.
TULE YHTEISTYÖKUMPPANIKSEMME.
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä, kirja, -
työkirja sekä DVD ihmisten taloudellisista läpimurroista.
Taloudellisissa läpimurroissa on kuusi tositarinaa, -
jotka voivat muuttaa tulevaisuutesi ja auttaa sinua löytämään vapauden, -
kun annat raha-asiasi Jumalalle. Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Nettisivuiltamme näet kaikki tavat, joilla voit tilata opetuksen.
Sarjan toinen osa käsittelee menestyksen ensimmäistä askelta.
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Muistutamme myös, että Andrew'n uusin kirja "Opetusta Daavidista" -
on saatavana haluamasi suuruista rahalahjaa vastaan.
Voit tilata materiaaleja luottokortilla nettisivujemme kautta.
Sieltä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Haluan kutsua teidät marraskuussa 2014 kokoussarjaamme Texasiin.
Vierailen San Antoniossa, Dallasissa ja Fort Worthissa.
Ruudulla on lisätietoa kokouksista.
Tiedot kaikista kokouksistamme ovat myös nettisivuillamme.
Saat niistä lisätietoa myös soittamalla ruudulla näkyvään numeroon.
Pidän joka kaupungissa yhden kokouksen. Mukana on opiskelijoita -
ja rukousavustajia, jotka rukoilevat puolestanne. Niistä tulee hyviä iltoja.
Nähdään siis Texasissa!
Haluatko katsoa Andrew'n ohjelmia tv:stä milloin vain?
Se onnistuu Roku-kanavalla.
Sen kautta voit nähdä satoja opetusvideoita ja todistuksia.
Tarvitset vain Roku-soittimen, television ja nettiyhteyden.
Lisätietoja Roku-kanavasta on nettisivuillamme.
Suomennos: Anni Lähteenmäki